فيليپي السادس ملك إسبانيا، اللي ماكانش عندو شي دور فعال فالأزمة بين المغرب وإسبانيا، أخيرا تدخل خلال استقبال البعثات الدبلوماسية اللي فإسبانيا فالقصر ديالو فمدريد اليوم الإثنين. ملك إسبانيا قال خلال كلمة بمناسبة هاد اللقاء، اللي غابت فيه سفيرة المغرب، وحضرو ليه سفراء دول أخرى، أن إسبانيا والمغرب سيمضيان معا من أجل بناء علاقة جديدة ومتينة، مع إيجاد حلول لجميع المشاكل العالقة بين البلدين. الصبليون مشكلتهم مع المغرب أنهم فالوقت اللي باغيين يصلحو العلاقة معانا، دايرين استثناء لقضية الصحراء، يعني نقدرو نصلحو جميع المشاكل باستثناء ملف الصحرا، وهادشي مخلي المغرب ساد عليهم وماكيجاوبهومش أصلا، حقاش خطاب الملك محمد السادس كان واضح فيما يخص علاقات التعاون الدولي، يا تكون معانا بصحرائنا وكولشي، يا ماعندنا مانديرو بيك، وهادشي اللي فهماتو ألمانيا، وفاهماه إسبانيا ولكن ماباغياش تعتارف بيه. 
ملك إسبانيا على المغرب : غانتحركو بجوجنا باش نبنيو علاقات جديدة ومزيانة 